## El Consell Escolar de la Comunitat Valenciana participa en La Rioja en un congrés nacional sobre l’impacte de la tecnologia en l’educació

*** El Congrés pretén fomentar la reflexió crítica i l’intercanvi d’idees innovadores en l’educació
* La participació del CECV subratlla el compromís amb una educació innovadora, inclusiva i centrada en el benestar de l’alumnat**

El president del Consell Escolar de la Comunitat Valenciana (CECV), Salvador Oliver, ha assistit al Congrés Nacional del Consell Escolar de La Rioja que se celebra en el monestir de Yuso, a San Millán de la Cogolla.

Esta trobada de treball, que se celebra el 22 i 23 de maig, té com a objectiu principal fomentar la reflexió crítica i l’intercanvi d’idees innovadores que impulsen una millora contínua de l’educació.

A les jornades assistixen representants de l’àmbit educatiu en l’àmbit estatal i autonòmic, incloent els equips directius de centres escolars, responsables de l’administració educativa, professorat investigador i orientadors, entre altres.

Durant les jornades s’està abordant, des d’una doble perspectiva tecnològica i de salut mental, alguns dels principals reptes actuals del sistema educatiu. A més, entre els objectius específics del congrés destaquen l’anàlisi de l’impacte de la tecnologia en l’educació actual o reflexionar sobre les aplicacions educatives utilitzades en els processos d’ensenyança-aprenentatge.

Així mateix, en el congrés s’està analitzant la influència de l’ús de dispositius tecnològics en la salut mental infantojuvenil i es vol fomentar la participació dels diferents sectors educatius en la posada en comú d’experiències relacionades amb l’ús de la tecnologia a l’aula.

La participació del CECV en este congrés subratlla el seu compromís amb una educació innovadora, inclusiva i centrada en el benestar de l’alumnat, així com amb el diàleg i la cooperació entre comunitats autònomes.

Fecha: 22/05/2025